गंदगी फैलाने पर मारपीट, 3 जख्मी
सदरथाना क्षेत्र के ग्वालापट्टी स्थित खटाल से गंदगी फैलाने को लेकर सोमवार को दो परिवारों में जमकर मारपीट हुई। इस घटना में तीन लोग जख्मी हो गए। इसमें लीलावती देवी (70), उनके पुत्र नरेश यादव, पोता वंशी उर्फ जयकिशन यादव शामिल हैं। घटना सोमवार की सुबह 9.30 बजे की है। लीलावती देवी नरेश यादव को सदर अस्पताल में भर्ती कराया गया, जहां उनका इलाज चल रहा है। दोनों के सिर में गंभीर चोट लगी है। वहीं, जयकिशन यादव को भी चोट लगी है। घटना के बाद से दोनों परिवारों के बीच तनाव की स्थिति बनी हुई है। नरेश यादव ने बताया कि मुहल्ले में पड़ोस के बबन यादव के परिवार का खटाल चलता है। इस कारण सड़क पर गंदगी लगी रहती है। इस पर आपत्ति भी जताई गई थी, पर समाधान नहीं किया गया। इस मामले में नरेश यादव ने सदर थाना में प्राथमिकी दर्ज कराई है।
hin_Deva hin_Deva